Správa zo zahraničnej pracovnej cesty 
1.  Účastník ZPC:

Titul, meno a priezvisko:	RNDr. Ľuboš Halada, PhD.	
Vysielajúca organizácia:	Ústav krajinnej ekológie SAV	
Pracovisko:	Ústav krajinnej ekológie SAV, pobočka Nitra, Akademická 2, P.O.Box 22, 949 10 Nitra	
Pracovné zaradenie:	Zástupca riaditeľky	
Znalosť jazykov:	Aj,Rj, Nj	

2.  Zahraničná pracovná cesta:

Štát:	Švajčiarsko	
Mesto:	Ženeva	
Vykonaná v doch:	1.-3. júna 2016 	
Prijímajúca organizácia:	Geneva BIOTECH	
Účel cesty:	57. Stretnutie ESFRI Fóra	

3.  Rámcový program pobytu:

1.6.2016	Cesta do Ženevy	
2.6.2016	1. Visit of  CERN
2. Citizen Science workshop	
3.6.2016	3. Welcome and introduction
4. Report by the ESFRI Chair
5. Report from the Commission
6. Competitiveness Council conclusions of May 27th
7. Council Conclusions on ERA Advisory Structure – impact on ESFRI
8. New term of ESFRI Executive Board and SWG Chairs 
9. ESFRI Roadmap 2018 process
10. WG on Implementation – ToR
11. HLG on ERINHA – update 
12. ESFRI Working Group on investment strategies in e-infrastructures – update
13. GSO – RIs of global interest
14. AoB and Close
Cesta do Nitry	

4.  Stručný priebeh rokovaní, resp.  študijného pobytu:

1. Visit of  CERN 
Účastníkov privítal M. Bona, riaditeľ CERN pre styk s verejnosťou. Informoval o histórii a postupnom budovaní CERN, princípoch výskumu, medzinárodnej výskumnej spolupráci, výskumnom zameraní základného i aplikovaného výskumu (s dôrazom na aplikácie v zdravotníctve) a o výučbovom programe CERN. Nasledovala návšteva stálej výstavy CERN „Universe of Particles“ vo výstavnej budove „Globe of Science and Innovation“. Sprevádzali R. Landua, B. Pellequer a S. Schmeling,m ktorí vysvetlili účel výstavy a informovali o jednotlivých exponátoch. Premietnutý bol krátky film, venovaný výsklumu v CERN. Treťou zastávkou bola návšteva testovacej haly supravodivých magnetov. J.M. Jiménez, M. Bajko a L. Bottura poskytli informácie o fyzikálnych princípoch a zložení urýchľovačov so zameraním na supravodivé magnety.  

2. Citizen Science workshop 
 Seminár sa uskutočnil v priestoroch Campus Biotech, v ktorom je zriadené laboratórium pre občiansku vedu (citizen cyberlab). Občianska veda zahŕňa celý rad metodík a technológií, vrátane dobrovoľníckych výpočtov, dobrovoľníckych pozorovaní a meraní, dobrovoľníckeho myslenia. Prezentované boli projekty občianskej vedy ClimatePrediction.net (zameranie: klimatické zmeny), Quake Catcher Network (zemetrasenia), Cancer Research (rakovina), FoldIt, UNITAR: Ebola response (ebola), Geotag-X (portál pre existujúce projekty občianskej vedy a vytváranie nových projektov), Plant Village. Podrobnejšie informácie boli podané o občianskej vede v CERNe, ktorá začala v r. 2004 projektom LHCatHome a pokračovala v r. 2011 projektom LHCathome "Test4Theory". Projekt občianskej vedy „CAtlas(at)home“ je v súčasnosti najväčším simulačným miestom strediska CERN ATLAS. 

3. Welcome and introduction
Privítací príhovor predniesol riaditeľ Campus Biotech, Benoît Dubuis. V príhovore informoval o výskume a edukačných aktivitách Biotech so zameraním na inovatívne systémy na podporu zdravia. Nasledovalo odsúhlasenie programu a schválenie správy z predošlého stretnutia ESFRI Fóra (11. marca 2016) a záznamov z predošlých stretnutí Výkonného výboru (25. februára 2016 a 2. júna 2016).

4. Report by the ESFRI Chair
Hlavným bodom bola informácia o výsledkoch  Expertnej poradnej skupiny pre výskumné infraštruktúry pre Horizon 2020 (H2020 EAG on Research Infrastructures). Poradná skupina sa venovala štyrom oblastiam: životný cyklus, dáta, internacionalizácia a inovácie. K odporúčaniam pre H2020 patria: potreba vypracovať medzinárodne uznávanú definíciu životného cyklu, modely a hodnotenie dopadu. Integračné aktivity sa stávajú čoraz dôležitejšími, nevyhnutné je dostatočné financovanie aby sa zaručilo fungovanie infraštruktúr v budúcnosti. Nasledujúce výzvy H2020 by mali byť využité na lepšiu podporu výskumných infraštruktúr. V oblasti dát je dôraz daný na voľný prístup k dátam, otvorenú vedu, voľný softvér a procedúry. Týmto otázkam by sa mal venovať seminár, ktorý sa bude konať na jeseň v Bratislave. Správa Expertnej poradnej skupiny nie je ešte dokončená, po jej schválení bude dostupná na internetovej stránke. 
Z pripravovaných podujatí: seminár ERAC venovaný návrhom Európskej inovačnej rady ( European Innovation Council) 6. júna. Projekt MERIL (Mapping of European Research Infrastructure Landscape) bol predĺžený (MERIL 2) a bude pozvaný na najbližšie stretnutie ESFRI Fóra.

5. Report from the Commission
V apríli 2016 bolo prijaté oznámenie EK "Communication on European Research Cloud", ktoré špecifikuje postup na vytvorenie Európskej dátovej infraštruktúry (European Data Infrastructure). Komisia publikovala knihu o otvorenej vede a voľne prístupných výskumných údajoch.

6. Competitiveness Council conclusions of May 27th
Toto ministerské stretnutie prijalo prehlásenie o  otvorenej vednej politike, v ktorom sa hovorí, že vedecké údaje majú byť čo najprístupnejšie. Rada rozhodla o príprave Akčného plánu pre udržateľnosť výskumných infraštruktúr (RI). Na základe toho ESFRI Forum vytvorilo Pracovnú skupinu pre dlhodobú udržateľnosť. Predsedom sa stal Jan  Hrušák (Česká republika). Pracovná skupina by sa mala skladať zo 7 zástupcov organizácií, financujúcich RI a 4 manažérov RI (ktorí by mali priniesť praktické skúsenosti). Pripravené  odporúčania budú prerokované na stretnutiach ESFRI Fóra v septembri a decembri 2016, počíta sa so stretnutím pracovnej skupiny v tomto roku v Bruseli. Členské krajiny môžu nominovať svojich zástupcov do pracovnej skupiny do polovice júna 2016.

7. Council Conclusions on ERA Advisory Structure – impact on ESFRI
ERAC má niekoľko pracovných skupín, zaoberajúcich sa otázkami Európskej výskumnej agendy (ERA). Skúsenosti ukazujú, že bolo ťažké zosúladiť prácu týchto skupín a pracovných skupín ESFRI. Preto bolo navrhnuté zmeniť spôsob práce pracovných skupín aby mohli poskytovať patričné vstupy pre ERAC a aby sa zaručilo, že budú pokryté všetky aspekty ERA. ESFRI má možnosť prispieť k aktivitám ERAC, týkajúcich sa riadenia činnosti a prípravy správ. ESFRI Forum bolo už pozvané prispieť k ERA Roadmap.  ESFRI aktivity spadajú do priority ERA Roadmap "2b Výskumné infraštruktúry". 
Pre prípravu správ ERAC boli definované vstupné, výstupné a výsledkové indikátory. Boli stanovené pre každú prioritu, čiže aj pre ESFRI infraštruktúry. Sú nasledovné:
- vstupné indikátory: počet ESFRI projektov, v ktorých je krajina členom (nie pozorovateľom - prospective membership) ;
- výstupné indikátory: existencia národnej roadmapy. Uvádza sa aj či národná mapa obsahuje odhad potrebných financií, údaje o ESFRI projektoch, účasť v iných medzinárodných výskumných infraštruktúrach;  
- výsledkové indikátory (outcome indicators): počet ESFRI landmarks, v ktorých je krajina členom.
Údaje pre indikátory budú verifikované jednotlivými krajinami predtým ako budú poskytnuté na ERAC. V správe pre ERAC potom budú aj vysvetlivky k týmto údajom, aby neboli chybne interpretovné. 

8. New term of ESFRI Executive Board and SWG Chairs 
Návrhy na členov Výkonného výboru a ich životopisy boli vopred doručené členom ESFRI Fóra vopred. Súčasný výkonný výbor navrhol užší výber po zohľadnení viacerých kritérií (zastúpenie vedných odborov, pomer pohlaví, geografické pokrytie ...). Do Výkonného výboru boli navrhnutí: Giorgio Rossi (vedúci), Octavi Quintana (Európska komisia), Jan Hrusak (Česká republika), David Bohmert (Švajčiarkso), Agnieszka Zalewska (Poľsko), Elisabeth Verges (Francúzsko), Dietrich Nelle (Nemecko), Yannis Ioannidis (Grécko), Inmaculada Figueroa (Španielsko). 
Návrh vedúcich pracovných skupín: IG - Odd Ivar Eriksen (Nórsko), e-WG - Sverker Holmgren (Švédsko), ENE - Harald Bolt (Nemecko), ENV - Gelsomina Pappalardo (Taliansko), H&F - Gabriela Pastori (Veľká Británia), PSE - Jose Luis Martinez (Španielsko), SCI - Jacques Dubucs (Francúzsko).
Kandidáti sa následne predstavili a návrh bol odsúhlasený - výkonný výbor bude pracovať vo vyššie uvedenom zložení, vedúci pracovných skupín boli zvolení.

9. ESFRI Roadmap 2018 process
Návrh príručky bol distribuovaný pred stretnutím, nie je to ešte definitívna verzia, niektoré otázky ešte treba doriešiť. Návrh obsahuje novú kapitolu o strategickej úlohe výskumných infraštruktúr. Ponecháva viac času pre konzorciá a zapojenie vlád do formulovania a podpory návrhov. Zavádza postupné rozhodovanie o jednotlivých typoch RI (projekty začaté v rokoch 2008 a 2010, Landmarks, landscape analysis a nové návrhy projektov. Záverečné hodnotenie nebude automatické na základe bodovania projektov, umožňuje diskusiu v pléne a následné rozhodnutie. Projekty budú musieť predložiť: 
1) potvrdenie (proof) politickej podpory (Expression of political support) vedúcou krajinou a najmenej dvomi členskými alebo asociovanými krajinami podpísné na ministerskej úrovni; 
2) potvrdenie (proof) finančnej podpory (Expression of Financial Commitment) - finančný príspevok na prípravnú a implementačnú fázu inštitúciou z vedúcej krajiny; 
3) potvrdenie multi-inštitucionálnej a mnohostrannej dohody - Memorandum o porozumení podpísané kľúčovými výskumnými inštitúciami.  
Bude urobené pilotné hodnotenie landmarkov ako príprava pre periodické hodnotenie. Novo sa zavádza možnosť prioritizácie pokračovania hodnotiacej procedúry (niektoré návrhy sa nemusia dostať do ďalšej fázy hodnotenia. Predbežný návrh fáz a časový plán pre prípravu ESFRI Roadmap 2018:
1. Rozhodnutie o aktualizácii Roadmap 2018 (3.6.2016). 
2. Príprava pre štart procesu roadmap2018 a výzva na predkladanie návrhov: schválenie príručky, formulára, dotazníka v septembri 2016, výzva v októbri 2016. 
3. Monitoring ESFRI projektov 2008, 2010. 
4. Aktualizácia "landscape analysis" v piatich tematických oblastiach. 
5. Pilotné hodnotenie Landmarks. 
6. Predkladanie návrhov a hodnotenie oprávnenosti: október 2016 výzva, január 2017 - informačný deň (Španielsko navrhlo jeho zorganizovanie); koniec augusta 2017 - konečný termín na predkladanie návrhov. 
7. Hodnotenie vedeckého výboru pracovnými skupinami (SWGs), kritické otázky, vypočutie (hearing): polovica januára 2018. 
8. Hodnotenie "dospelosti" projektov Implementačnou skupinou, kritické otázky, vypočutie (hearing). 
9. Harmonizácia výsledkov hodnotenia. 
10. Rozhodovanie o projektoch a landmarkoch 2018. 
11. Dokončenie textu a zverejnenie ESFRI Roadmap 2018: september 2018, zverejnenie pravdepodobne v Bulharsku (bulharské predsedníctvo EÚ). 
Plán stretnutí ESFRI Fóra: 06/2016 (Ženeva), 09/2016 (Matera, Taliansko), 12/2016 (Brusel), 06/2017, 12/2017, 03/18, 05/18, 09/2018 (zverejnenie ESFRI Roadmap 2018, Bulharsko). Pripomienky k Príručke je možné poslať do konca júna 2016. 
Diskusia bola zameraná najmä na pilotné hodnotenie landmarkov: nie je jasné, aké sú dôsledky tohto hodnotenia. Dohodlo sa, že sa použijú indikátory výkonnosti (performance indicators) pre hodnotenie landmarkov. Kritériá musia byť dopredu definované a zverejnené.  "Pilotné hodnotenie“ znamená, že hodnotené budú iba landmarky, ktoré budú vopred súhlasiť s hodnotením a nové landmarky nebudú hodnotené.

10. WG on Implementation – ToR
Do pracovnej skupiny je potrebné doplniť 2-3 nových členov Krajiny sú vyzvané na predkladanie návrhov na členov tejto pracovnej skupiny a tiež expertov na hodnotenie návrhov ESFRI projektov.

11. HLG on ERINHA – update 
Expertná skupina (high-level expert group - HRL) je spokojná s vedeckým progresom projektu ERINHA. ERINHA vypracovala návrh novej vedeckej agendy, jej dopracovanie a schválenie je plánované na november 2016. ERINHA zobrala veľmi vážne odporúčania IG a implementovala ich. Záväzky (Commitments) budú potvrdené v novembri 2016, informácia pre ESFRI Fórum bude podaná v decembri 2016. 

12. ESFRI Working Group on investment strategies in e-infrastructures – update
Ide o prvú správu pre Fórum, je to správa predbežná, keďže práca stále pokračuje. Pracovná skupina bola zriadená na základe záveru Rady kompetitívnosti (Competitive Council) o otvorenom prístupe k informáciám. Úlohou pracovnej skupiny je analyzovať stratégie členských krajín v investovaní do e-infraštruktúr pre výskum a inovácie. Dôležitými otázkami na diskusiu sú koordinované riadenie poskytovania služieb, manažment životného cyklu pre služby a koordinované financovanie investícií a operácií (operations). Prvotné postrehy (reflections) sú nasledovné:
- Typický životný cyklus e-infraštruktúr je odlišný od iných výskumných infraštruktúr. Potrebné je častejšie opätovné investovanie /obnova (upgrades). Je potrebné rozlišovať náklady na investície a náklady na prevádzku. 
 - Potreby výskumu a inovácií je možné naplniť iba prostredníctvom vyváženého a uceleného systému e-infraštruktúry, zahrňujúceho sieťovú spoluprácu, ukladanie a manažment dát a rozličné formy výpočtov a zásady e-infraštruktúry. 
- Správa a ukladanie dát sa ukázali byť kľúčové v mnohých európskych výskumných projektoch a výskumných infraštruktúrach. Pracovná skupina zdôraznila potrebu ďalšieho posilnenia prepojenia a spolupráce medzi európskymi výskumnými infraštruktúrami a európskymi e-infraštruktúrami.
- Koordinácia e-infraštruktúr na pan-európskej úrovni bude výrazne uľahčená dobre pripravenými národnými strategickými dohovormi a silnými, koherentnámi národnými plánmi 
Prvým produktom pracovnej skupiny budú odporúčania pre krátko- až strednodobé stratégie pre vysokovýkonné výpočty (High-Performance Computing, HPC = výpočtové služby, poskytované centralizovanými, veľkými výpočtovými zariadeniami).  V tejto súvislosti bol vyzdvihnutý význam a potenciál ESFRI landmarku PRACE, ktorý je dobre vybudovaný a poskytujúci HPC kapacity svetovej triedy pre európsky výskum, poskytuje aj rozsiahle služby pre európsky priemysel. 

13. GSO – RIs of global interest
GSO: Group of Senior Officials on global research infrastructures (GRIs) pracuje od  odsúhlasenia GSO Framework stretnutím ministrov, zodpovedných za vedu krajín G8  v júli 2013. Definovaných bolo 14 kritérií pre výskumné infraštruktúry (RI) globálneho významu a pre testovanie týchto kritérií boli vybrané prípadové štúdie. Bol urobený prehľad RI na národnej úrovni, ktoré môžu byť ponúknuté na medzinárodnú spoluprácu. Tento zoznam bude rozoslaný a je možné prejaviť záujem o začlenenie ďalších RI. 
	
14. AoB and Close
Správa expertnej skupiny pre výskum neutrónov bola doručená, je veľmi dobre napísaná. Preto bolo rozhodnuté, že bude zverejnená nielen ako pracovný dokument, ale bude aj vytlačená a rozdistribuovaná. 

5.  Odporúčané závery:

1.	Ministerstvo môže navrhnúť kandidátov na členov do pracovných skupín ESFRI Fóra: implementačnej skupiny a Pracovnej skupiny pre dlhodobú udržateľnosť. Tiež je možné navrhnúť expertov expertov na hodnotenie návrhov ESFRI projektov. T: 14.6.2016 (nominácie do pracovných skupín) 
2.	Je možné využiť proces navrhovania kandidátov aj na prípadný návrh nového člena ESFRI Fóra za Ministerstvo. T: nie je stanovený.
3.	Je možné poslať prípadné pripomienky k návrhu Príručky pre Roadmap 2018. Vykoná: Zástupca Slovenska v ESFRI Forum. T: 30.6.2016 
4.	Je potrebné verifikovať ESFRI indikátory za Slovensko pred ich odoslaním na ERAC. Zástupca v ESFRI Fóre navrhne prípadné úpravy indikátorov a Ministerstvo ich schváli. T: 14.6.2016.

6.   Prehľad prinesenej dokumentácie a miesto jej uloženia

Na stretnutí neboli distribuované žiadne dokumenty.  

Prílohy:  1. Program návštevy CERN
2. Program 57. Stretnutia ESFRI Fóra

Súhlasím so zverejnením správy na internete

Správu vypracoval: Ľuboš Halada
Dátum: 9. 6. 2016
Správu schválil:  

Poznámka:
Správu zo ZPC je potrebné vypracovať do 10 dní od jej ukončenia a v papierovej aj elektronickej forme (rtf. formát) predložiť na Sekciu medzinárodnej spolupráce MŠVVaŠ SR.